МОДЕЛ УГОВОРА

УГОВОР 
О ИЗВОЂЕЊУ ГРАЂЕВИНСКИХ РАДОВА НА ИЗГРАДЊИ НОВОГ ОБЈЕКТА ДОМА ЗДРАВЉА ЗЕМУН – ОГРАНАК БАТАЈНИЦА


Закључен у Београду, дана___________године, између:

НАРУЧИЛАЦ: ДОМ ЗДРАВЉА ЗЕМУ са седиштем у Земуну, Улица Раде Кончара бр. 46, ПИБ: 100203635, Матични број: 07041632, Број рачуна: 840-0000000281761-06, Назив банке: Министарсво финансија, Управа за трезор, кога заступа в.д. директора др Дражена Бабић, специјалиста опште медицине (у даљем тексту: Наручилац)


и

ИЗВОЂАЧ РАДОВА:

______________________________________________са седиштем у ____________________
назив извођача
ул.________________________________бр. ______, ПИБ___________________ кога заступа
адреса
___________________________________________________ (у даљем тексту: Извођач радова).

Или 

[bookmark: _Hlk177475304]Овлашћени члан групе понуђача ____________________________________са седиштем у _________________ 
[bookmark: _Hlk177475360]назив овлашћеног члана групе понуђача
ул._________________________________бр. ______, ПИБ___________________ кога заступа
адреса
___________________________________ (у даљем тексту: Извођач радова) са члановима групе 

__________________________________________са седиштем у _________________________ 
назив члана групе
ул.________________________________________бр. ______, ПИБ_______________ и
адреса

__________________________________________са седиштем у ________________________ 
назив члана групе
ул.________________________________________бр. ______, ПИБ_______________________ 

или

Овлашћени члан групе понуђача ____________________________________са седиштем у _________________ 
назив овлашћеног члана групе понуђача

ул._________________________________бр. ______, ПИБ___________________ кога заступа
адреса
___________________________________ (у даљем тексту: Извођач радова) са подизвођачем

__________________________________________са седиштем у _________________ 
назив Подизвођача
ул.________________________________________бр. ______, ПИБ_______________ и
адреса
Члан 1. 
	Уговорне стране констатују:
[bookmark: _Hlk210981748][bookmark: _GoBack]	- да је Наручилац на основу члана 52. Закона о јавним набавкама („Службени гласник РС” број 91/2019 и 92/2023 - у даљем тексту: Закон - у даљем тексту: Закон), дана ________ , послао на објављивање jaвни позив за подношење понуда у отвореном поступку на Порталу јавних набавки и Порталу службених гласила и бази прописа за јавну набавку Изградња новог објекта Дома здравља Земун – огранак Батајница, ЈН. Бр. 04-05/2026.
- да је Министарство за јавна улагања правни следбеник Канцеларије за управљање јавним улагањима као субјект права који ступа у права и обавезе претходносг носиоца тих права и обавеза у складу са чланом 23г . Закона о министарствима  ("Службени гласник РС", бр. 128/2020 и 116/2022) и чланом 10. став 5. Законa о изменама и допунама Закона о министарствима ("Службени гласник РС", број 116/2022) којим је предвиђено да даном ступања на снагу овог закона Канцеларија за управљање јавним улагањима, образована као служба Владе, наставља рад као Министарство за јавна улагања, у складу са делокругом утврђеним овим законом, а послове које према Закону о обнови након елементарне и друге непогоде ("Службени гласник РС", број 112/15) обавља Канцеларија за управљање јавним улагањима, од дана ступања на снагу овог закона обавља Министарство за јавна улагања.
	- да је Наручилац, у прописаним роковима спровео поступак јавне набавке, извршиo преглед, стручну оцену и рангирање понуда и да је као најповољнију понуду изабрао понуду коју је поднео Извођач радова, која у потпуности одговара свим условима из Закона, захтевима конкурсне документације, као и техничким спецификацијама;
[bookmark: _Hlk67470988][bookmark: _Hlk128561580][bookmark: _Hlk777134]- да се предметни уговор реализује преко Министарства за јавна улагања (у даљем тексту: Министарство); 
- да су средства за реализацију уговора обезбеђена у складу у складу са Законом о буџету Републике Србије за 2026. годину („Службени гласник РС”, број 108/25), на Разделу 39 – Министарство за јавна улагања;
-да је Наручилац у складу са чланом 146. став 1. Закона донео Одлуку о додели уговора бр._______ од ___________ године, којом је уговор о јавној набавци доделио Извођачу радова. 

Предмет уговора
Члан 2. 
	Предмет овог уговора је извођење грађевинских радова на изградњи новог објекта Дома здравља Земун – огранак Батајница,  у складу са усвојеном понудом извођача бр. _______ од _________ .2026. годинe и структуром цене, техничком спецификацијом из конкурсне документације, техничком документацијом и динамичким планом који чине саставни део овог уговора, као и у складу са позитивним законским и подзаконским прописима, посебним узансама о грађењу, техничким нормативима и стандардима и правилима струке која важе за извођење радова ове врсте.
Ради извршења радова који су предмет Уговора, Извођач радова се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора, у свему према техничкој документацији.
У случају да извођач ангажује подизвођача: 
	Извођач у потпуности одговара за извршење свих обавеза из овог уговора, укључујући и обавезе које је поверио подизвођачу.
	Извођач ће наведеног/е подизвођача/е ангажовати за извршење следећих обавеза: 
________________________________________________________________________________________________________________________________________________________.
	Подизвођач/и се изјаснио/ли да се непосредно њиму/а плати доспело потраживање за део уговора који је он извршио/ли, и то:
-Подизвођач ......................................., извршиће послове у износу од ................. динара без ПДВ, МБ..................., ПИБ ....................., рачун број ______________________.
-Подизвођач ......................................., извршиће послове у износу од ................. динара без ПДВ, МБ..................., ПИБ ....................., рачун број ______________________ (у случају да је  извођач поднео понуду са подизвођачима са опцијом да се подизвођачу непосредно плати доспело потраживање за део уговора који је он извршио).
У случају групе привредних субјеката, сви чланови групе извршавају уговорене послове и заједнички и неограничено солидарно одговарају за извршење уговорених послова.


Вредност радова – цена
Члан 3.
[bookmark: _Hlk15032237]Уговорне стране утврђују да цена свих радова који су предмет Уговора износи:__________________________ динара са ПДВ-ом (словима: ___________________________________________________________________), од чега је ПДВ ____________________________ динара, што без ПДВ-а износи________________________ динара (словима__________________________________),а добијена је на основу јединичних цена из усвојене понуде Извођача радова, број ___________ од ___________.2026. године.

Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача радова.
Понуђеном ценом из става 1. овог члана обухваћено је: вредност материјала, радне снаге, механизације, скеле, оплате, средства за рад, унутрашњи и спољашњи транспорт, чување и одржавање радова, осигурање и обезбеђење одвијања саобраћаја у току радова, обезбеђење целокупних радова, материјала, грађевинске механизације, гаранције, осигурање, рад ноћу и рад недељом и празником, сви привремени радови потребни за извођење сталних радова, све таксе, накнаде, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организацију грађења, режијске и све друге трошкове који се јаве током извођења радова и који су потребни за извођење и завршетак радова у складу са захтевима наручилаца. Уговорене јединичне цене за материјал, инсталације и сву опрему, подразумевају франко градилиште, односно објекат, размештено и изведено према техничкој документацији.
Уколико током извођења радова, дође до промене тржишних услова, тј. до промене  цена елемената на основу којих је формирана уговорена цена, Извођач радова има право на разлику у цени, која ће се обрачунати применом клизне скале на основу пораста индекса, у складу са званичним извештајима Републичког завода за статистику. Разлика у цени ће се обрачунавати само ако дође до смањења или повећања цена за више од 5%, и то само за износ који прелази 5%, и уколико до наведеног повећања цена није дошло по истеку уговореног рока за извођење радова. 
Базни датум је дан подношења понуде у поступку јавне набавке, а крајњи обрачунски датум је уговорени рок.  Потребни индекси за разлику у цени налазе се у званичним извештајима Републичког завода за статистику – месечни билтен за месец обрачунског периода.

Коефицијент корекције уговорене цене обрачунаваће се према формули:

к  =Пф+ Пр* Pc/Pсо + Пм*М/Мо+Пен* Е/Ео

Пф=     фиксни део у укупној понуђеној цени = 20% укупне уговорене цене; 
Пр=      проценат учешћа радне снаге у укупној понуђеној цени; 
Пм=      проценат учешћа елемената и материјала за уграђивње у грађевинарству у укупној понуђеној цени;
Пен=    проценат учешћа енергената у укупној понуђеној цени; 
Pс=        индекс раста номиналних зарада запослених за месец обрачуна;             
Pсo=      индекс раста номиналних зарада запослених за базни месец
М=	индекс раста елемената материјала за уграђивање у грађевинарству за месец обрачуна;
Мо=	индекс раста елемената материјала за уграђивање у грађевинарству за базни месец; 
Е=        индекс раста цена произвођача- течна горива и мазива за месец обрачуна;
Ео=      индекс раста цена произвођача- течна горива и мазива за базни месец. 

Обрачун накнаде Извођачу радова за изведене радове вршиће се према формули: 
                      
За вредност коефицијента: к < 0.95                  Н= (к+0.05)*У
За вредност коефицијента: 0.95 ≤ к ≤ 1.05       Н= У
За вредност коефицијента: к > 1.05                  Н= (к-0.05)*У

Н=       износ за наплату изведених радова; 
У=       износ изведених радова према уговореним ценама.

Извођач радова је дужан да у року од 7 дана од дана закључења уговора достави анализу уговорене цене по позицијама радова која ће садржати цену материјала, цену радне снаге, енергента и фиксни део за сваку позицију појединачно. На достављену анализу цене потребно је да се сагласи стручни надзор и наручиоци. 

Услови и начин плаћања
Члан 4.
	Плаћање уговорене цене ће се извршити на следећи начин:
1. Авансно, у висини од 30% од укупне уговорене цене, у року од 45 дана од дана пријема авансног предрачуна, уз достављање следеће документације:
-	предрачуна у износу аванса;
-	банкарске гаранције за повраћај авансног плаћања.
2. У висини од 70%, по основу оверених привремених месечних ситуација и окончаној ситуацији, сачињеним на основу оверене грађевинске књиге изведених радова и јединичних цена из усвојене понуде бр. ________од _________ и потписаним од стране стручног надзора, у року од 45 (четрдесетпет) дана од дана пријема оверене ситуације од стране стручног надзора, с тим што окончана ситуација мора износити минимум 10% (десет процената) од уговорене вредности. 
	Аванс се даје Извођачу радова ради набавке материјала. Извођач радова не може захтевати измену цене због измене цене материјала уколико је примљеним авансом могао искључити утицај измена цена материјала на уговорену цену. 
Уплату средстава обрачунатих на начин и у роковима из става 1. овог члана, Министарство ће вршити директно на рачун Извођача радова. 
Услов за оверу окончане ситуације је извршена примопредаја изведених радова.
Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију, Извођач радова доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач радова признаје без права приговора.
У случају подношења понуде са подизвођачем:
Ако није предвиђено непосредно плаћање доспелих потраживања подизвођачу за део уговора који је он извршио, Извођач радова је дужан да у року од 60 дана достави Наручиоцу  доказ и изјаву подизвођача да је извршено плаћање његових потраживања.
Уколико Извођач радова не достави доказ и изјаву подизвођача, Наручилац  је дужан да достави Канцеларији за јавне набавке предлог за покретање прекршајног поступка у року од 30 дана.

Рок за завршетак радова
Члан 5.
	Извођач радова се обавезује да уговорене радове изведе у року од ____ (___) календарских дана рачунајући од дана увођења у посао, а према приложеном динамичком плану, који је саставни део Уговора. У случају обуставе радова која се евидентира у грађевинском дневнику, рок за извођење радова се продужава за онолико дана колико је трајала обустава радова и тај рок се не обрачунава у календарске дане који су потребни  за завршетак радова. Разлози за обуставу радова у складу са чланом 6. овог уговора су:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом; 
4. други објективни разлози за које Наручилац закључи да су оправдани; 
5. случајеви више силе.

	Датум увођења у посао стручни надзор уписује у грађевински дневник. Рок за увођење у посао је најкасније 10 дана од дана ступања на снагу овог уговора, уколико није другачије одређено.
Рок за увођење извођачa у посао може да се продужи ако је Наручилац, без своје кривице, спречен да то учини у року из претходног става овог члана уговора и у том случају рок се продужава за онолико времена колико траје деловање догађаја који га је спречио. 
Под завршетком радова сматра се дан њихове спремности за примопредају изведених радова, а што стручни надзор констатује у грађевинском дневнику.
Утврђени рокови су фиксни и не могу се мењати без сагласности Наручиоца. 
Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.

Члан 6.
Извођач радова има право да зaхтева продужење рока за извођење радова у случају у коме је због промењених околности или неиспуњења обавеза Наручиоца био спречен да изводи радове.
Као разлози због којих се, у смислу става 1. овог члана, може захтевати продужење рокова, сматрају се нарочито:
1. [bookmark: _Hlk47434634]природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
4. закашњење увођења Извођача радова у посао;
5. закашњење у испоруци опреме, ако опрему набавља наручилац или је испоручује лице које је наручилац одредио;
6. вишкови радова, у складу са чланом 15. овог уговора;
7. хитни непредвиђени радови предвиђени чланом 16. овог уговора;
8. додатни радови који су постали нeопходни, а који нису били укључени у првобитни уговор о јавној набавци, у случајуи на начин како је предвиђено чланом 157. Закона;
9. непредвиђене околности у складу са чланом 158. Закона;
10. [bookmark: _Hlk94991787]други објективни разлози за које наручилац закључи да су оправдани;
11. случајеви више силе.

Наручилац одлучује да ли ће и за колико продужити рок за завршетак радова у  року од 8 дана од дана када је Извођач радова затражио од Наручиоца да одлучи о продужењу рока за завршетак радова. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.
	Захтев за продужење рока за извођење радова Извођач радова писмено подноси Наручиоцу у року од једног дана од сазнања за околност, а најкасније 10 (десет) дана пре истека коначног рока за завршетак радова.
Уговорени рок је продужен када уговорне стране закључе Анекс уговора под условима прописаним чланом 156. Закона.
У случају продужетка рока за извођење радова Извођач је у обавези да у року од 7 дана од одобрења продужетка достави ревидирани динамички план радова.
У случају да Извођач радова не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
[bookmark: _Hlk101102649]Уколико Наручилац утврди да извођач не прати динамички план и ако након писаног упозорења, у року наведеном у писаном упозорењу, не констатује да је кашњење у реализацији посла надокнађено, Наручилац може наплатити банкарску гаранцију за испуњење уговорних обавеза, а уговор се може раскинути.
Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.

Уговорна казна
Члан 7.
Уколико Извођач радова не заврши радове у уговореном року, дужан је да плати Наручиоцу уговорну казну у висини 0,1% (0,1 проценатa) од укупно уговорене вредности без ПДВ-а за сваки дан закашњења. Уколико је укупан износ обрачунат по овом основу већи од 5% од Укупне уговорене цене без ПДВ-а, наручилац може једнострано раскинути Уговор.
Наплату уговорне казне Наручилац ће извршити, без претходног пристанка Извођача радова, умањењем рачуна наведеног у окончаној ситуацији.
Ако је Наручилац због закашњења у извођењу или предаји изведених радова претрпео какву штету, може захтевати од Извођача радова и потпуну накнаду штете, независно од уговорене казне и заједно са њом.

Обавезе Извођача радова
Члан 8.
Извођач радова се обавезује да радове изведе у складу са важећим техничким прописима, документацијом и овим уговором као и да исте по завршетку преда Наручиоцу, као и: 
(1)  да пре почетка радова Наручиоцу достави решење о именовању одговорног Извођача радова. Уколико у току извођења радова дође до потребе за променом кључног особља које ће бити одговорно за извршење уговора и квалитет изведних радова, Извођач о томе обавештава Наручиоца и даје свој предлог на сагласност Наручиоцу. У случају промене кључног особља, особље мора бити квалификација истих или бољих од захтеваних у конкурсној документацији, што Извођач документује доказима.  
(2) да по пријему пројектно-техничке документације исту детаљно прегледа и брижљиво проучи и у року од 10 дана, рачунајући од дана примопредаје техничке документације, достави у писаном облику Наручиоцу евентуалне примедбе на разматрање и даље поступање. Неблаговремено уочене или достављене примедбе, као и евентуални недостаци у пројектно-техничкој документацији који нису могли остати непознати да је пројектно-техничка документација, на време, савесно и брижљиво сагледана, неће се узете у обзир, нити ће имати утицаја на рок и цену извођења радова; 
(3) да на објекту обезбеди свакодневно присуство квалификованог техничког особља за све врсте радова који се на објекту изводе. Техничко особље мора имати одговарајуће решење о именовању за предметни објекат. Уколико у току извођења радова дође до потребе за променом кључног особља које ће бити одговорно за извршење уговора и квалитет изведних радова, Извођач радова о томе обавештава Наручиоца и даје свој предлог на сагласност Наручиоцу. Oсобље мора бити квалификација истих или бољих од захтеваних, што понуђач документује одговарајућим доказима (фотокопије личних лиценци); 
(4) да у року од 7 (седам) дана од дана потписивања уговора достави стручном надзору динамични план извођења радова; 
(5) да о свом трошку обезбеди и истакне на видном месту градилишну таблу у складу са важећим прописима; 
(6) да се строго придржава мера заштите на раду; 
(7) да по завршеним радовима одмах обавести Наручиоца да је завршио радове и да је спреман за њихову примопредају;
(8) да изводи радове према документацији на основу које је издато одобрење за изградњу, односно главном пројекту, у складу са прописима, стандардима, техничким нормативима и нормама квалитета које важе за поједине врсте радова, инсталацију и опреме;
(9) да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;
(10) да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу;
(11) да уредно води све књиге предвиђене законом и другим прописима Републике Србије;
(12) да на градилишту обезбеди уговор о грађењу, решење о одређивању одговорног извођача радова на градилишту и главни пројекат, односно документацију на основу које се објекат гради;
(13) да омогући вршење стручног надзора на објекту;
(14) да омогући сталан и несметан приступ Грађевинском дневнику на захтев Стручног надзора или Наручиоца;
(15) у случају немогућности прибаљања и уградње материјала и опреме према понуђеним моделима и произвођачима наведеним у Обрасцу о произвођачима материјала и опреме, Извођач је дужан да прибави документ од произвођача којим образлаже немогућност испоруке (престанак производње и слично), као и предлог за замену еквивалентне опреме коју доставља на сагласност стручном надзору и наручиоцу. Предметни материјал и опрема који се замењује у односу на понуђене моделе и произвођаче у поглављу Листа произвођача, уз сагласност стручног надзора и наручиоца, мора бити еквивалентан и одговарати техничким карактеристикама претходно понуђеног добра и испоручен и уграђен по уговореној цени.
(16) да омогући наручиоцу сталан надзор над радовима и контролу количине и квалитета употребљеног материјала;
(17) да поступа у складу са Законом о управљању отпадом;
(18) [bookmark: _Hlk532903816][bookmark: _Hlk532905926]да поступа у складу са Законом о заштити животне средине;
(19) да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
(20) да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
(21) да сноси трошкове накнадних прегледа комисије за пријем радова уколико се утврде неправилности и недостаци;
(22) да гарантује квалитет изведених радова и употребљеног материјала, с тим да отклањању грешака у гарантном року за изведене радове Извођач мора да приступи у року од 5 дана;
(23) да обезбеди доказ о квалитету извршених радова, односно уграђеног материјала, инсталација и опреме;
(24) да отклони све, евентуално начињене, штете на постојећим инсталацијама, објектима, саобраћајницама, јавним и приватним површинама;
(25) [bookmark: _Hlk101102760]да по извршеној уплати од стране Наручиоца, достави Наручиоцу извод о извршеној уплати средстава подизвођачима за део посла за који је ангажовао подизвођаче, уколико се средства не уплаћују директно подизвођачима најкасније 60 дана од дана уплате (у случају када није договорено са подизвођачем да се њему директно уплаћују средства за део посла који он изврши);
(26) да од подизвођача прибави потврду да су им средства уплаћена у износу који је и наведен на изводу и исту достави Наручиоцу најкасније 60 дана од дана уплате ( у случају када није договорено са подизвођачем да се њему директно уплаћују средства за део посла који он изврши);
(27) да овери ситуације које испостављају подизвођачи, уколико су се изјаснили да им се директно врши уплата за послове које извршавају подизвођачи (у  случају да су се изјаснили да се директно врши уплата извршеног посла на рачун подизвођача);
(28) да о свом трошку, по завршеној изградњи предметног објекта или у случају раскида уговора, повуче са градилишта своје раднике и уклони преостали материјал, опрему, средства за рад и привремене објекте које је користио у току рада, очисти градилиште од отпадака, као и да уреди земљиште на коме је објекат изграђен на начин предвиђен пројектно-техничком документацијом;
(29) да учествује у раду комисије за примопредају и коначни обрачун изведених радова са стручним надзором и Наручиоцем.


Обавезе Наручиоца
Члан 9.
Наручилац се обавезује:
(1) да донесе решење о именовању стручног надзора у складу са чланом 153. Закона о планирању и изградњи и Правилником о садржини и начину вођења стручног надзора;
(2) да уведе Извођача радова у посао, предајући му техничку документацију као и обезбеђујући му несметан прилаз градилишту.
(3) [bookmark: _Hlk94955547]да прибави све потребне дозволе за извођење радова, у складу са законом којим се уређује планирање и изградња, као и да надлежном органу пријави почетак грађења објекта најкасније 8 дана пре почетка извођења радова, а копију пријаве достави извођачу који ће исту чувати;
(4) да пре почетка рада на градилишту писменим актом одреди координатора за безбедност и здравље на раду у фази извођења радова, а у складу са законом који регулише ову област;
(5) да од извођача, по завршетку радова, прими наведене радове и прибави употребну дозволу за објекат, као и да организује вршење техничког прегледа објекта;
(6) [bookmark: _Hlk94988402]да учествује у раду комисије за примопредају и коначни обрачун изведених радова са стручним надзором и Извођачем радова;
(7) да сноси трошкове вршења техничког прегледа објекта.

Евентуалне примедбе и предлози надзорног органа
Члан 10.
Евентуалне примедбе и предлози надзорног органа уписују се у грађевински дневник.
Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.

Финансијско обезбеђење
Члан 11.
	Извођач радова се обавезује да преда Наручиоцу банкарску гаранцију за повраћај авансног плаћања најкасније у року од 7 (седам) дана од дана закључења уговора која ће бити са клаузулама: безусловна и платива на први позив. Банкарска гаранција за повраћај авансног плаћања издаје се у висини аванса, са роком важности који је 30 дана дужи од уговореног рока за завршетак радова, у корист Наручиоца. Вредност ове гаранције смањује се онако како се буде правдао износ исплаћеног аванса – пропорционално кроз вредности издатих ситуација.
	Ако се за време трајања уговора промене рокови за извршење уговорне обавезе, важност банкарске гаранције за повраћај авансног плаћања мора се продужити.
[bookmark: _Hlk101102829]	Извођач радова се обавезује да на дан закључења Уговора, а најкасније у року од 7 (седам) дана од дана закључења уговора, преда Наручиоцу банкарску гаранцију за испуњење уговорних обавеза, која ће бити са клаузулама: безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова. 
Наручилац ће активирати банкарску гаранцију за испуњење уговорних обавеза у случају да Извођач радова не буде извршавао своје уговорне обавезе у роковима и на начин предвиђен Уговором. 
Уколико изабрани понуђач не обезбеди и не преда Наручиоцу средство обезбеђења за испуњење уговорних обавеза у уговореном року, уговор не ступа на снагу (одложни услов), и Наручилац задржава право да потпише уговор са следећим најбоље рангираним понуђачем и има право да активира средство обезбеђења за озбиљност понуде.
	Приликом примопредаје радова Извођач радова се обавезује да Наручиоцу преда банкарску гаранцију за отклањање грешака у гарантном року, која ће бити са клаузулама: безусловна и плативана први позив, у висини од 5% (пет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока
Уколико Извођач радова не достави банкарску гаранцију за отклањање недостатака у гарантном року са пратећом документацијом, Наручилац има право да активира банкарску гаранцију за испуњење уговорних обавеза. 
Наручилац је овлашћен да активира банкарску гаранцију за отклањање недостатака у гарантном року у случају да Извођач радова не отклони недостатке у уговореном гарантном року.

Осигурање
Члан 12.
[bookmark: _Hlk505346600]Извођач радова је дужан да у року од 7 дана од дана закључења уговора осигура радове, раднике, материјал и опрему од уобичајних ризика до њихове пуне вредности (осигурање објекта у изградњи) и достави наручиоцу полису осигурања, оригинал или оверену копију, са роком важења за цео период извођења радова.
Извођач радова је такође дужан да достави Наручиоцу полису осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима.
Уколико се рок за извођење радова продужи, извођач радова је дужан да достави, пре истека уговореног рока, полисе осигурања из става 1. и 2. овог члана, са новим периодом осигурања.

Гаранција за изведене радове и гарантни рок
Члан 13.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радове износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца.
Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, може се наплатити банкарска гаранција за отклањање грешака у гарантном року.
Независно од права из гаранције, Наручилац има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

Квалитет уграђеног материјала
Члан 14.
За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.
Достављени извештаји о квалитету уграђеног материјала морају бити издати од акредитоване лабораторије за тај тип материјала.
Уколико Наручилац утврди да употребљени материјал не одговара стандардима и техничким прописима, може га одбити и забранити његову употребу. У случају спора меродаван је налаз овлашћене организације за контролу квалитета.
Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.
У случају да је због употребе неквалитетног материјала угрожена безбедност и функционалност објекта, Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.
Стручни надзор над извођењем уговорених радова се врши у складу са законом којим се уређује планирање и изградња. 
Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца.

Вишкови и мањкови радова
Члан 15.
[bookmark: _Hlk505340348]За свако одступање од техничке документације на основу које се изводе радови и уграђује опрема, односно за свако одступање од уговорених радова, Извођач радова је дужан да о томе обавести Наручиоца и да тражи писмену сагласност за та одступања. 
Извођач радова не може захтевати повећање уговорене цене за радове које је извршио без сагласности Наручиоца.
Вишкови радова су количине изведених радова које прелазе уговорене количине радова.
[bookmark: _Hlk505340377]Вишкови или мањкови радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова, а у складу са Посебним узансама о грађењу („Службени лист СФРЈ“ бр. 18/1977 и 26/1978) – (у даљем тексту: Узансе).
Наручилац има право да у току извођења радова, односно монтаже опреме, одустане од дела радова и опреме предвиђених у техничкој документацији чија укупна вредност не прелази 10% укупне уговорене цене, под условом да се тим одустајањем не угрозе гарантоване карактеристике објекта као целине.

Хитни непредвиђени радови
Члан 16.
[bookmark: _Hlk505340669][bookmark: _Hlk534894818][bookmark: _Hlk532806445]Хитни непредвиђени радови су радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајима, у складу са чланом 634. Закона о облигационим односима и чланом 19. став 2. Посебних Узанси о грађењу („Службени лист СФРЈ“ бр. 18/1977 и 26/1978  - у даљем тексту: Узансе).
Хитне непредвиђене радове Извођач радова може да изведе и без претходне сагласности Наручиоца, ако због њихове хитности није био у могућности да прибави ту сагласност.  
[bookmark: _Hlk505340838]Извођач радова је дужан без одлагања обавестити Наручиоца о разлозима за извођење хитних непредвиђених радова и о предузетим мерама. 
Извођач радова има право на правичну накнаду за хитне непредвиђене радове из овог члана, који су морали бити обављени.
Наручилац може раскинути овај уговор ако би услед хитних непредвиђених радова уговорена цена морала бити повећана за 5%, и више, о чему је дужен без одлагања обавестити Извођача радова. 
У случају раскида уговора Наручилац је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.

Примопредаја изведених радова
Члан 17.
	Примопредаја изведених радова врши се по завршетку извођења уговорених радова на објекту, односно свих радова предвиђених одобрењем за изградњу или одобрењем за извођење радова и техничком документацијом. Примопредаја изведених радова може да се врши и упоредо са извођењем радова на захтев Наручиоца, ако по завршетку извођења свих радова на објекту не би могла да се изврши контрола дела изведених радова.
	Примопредаја изведених радова обухвата контролу усклађености изведених радова са одобрењем за изградњу или одобрењем за извођење радова и техничком документацијом на основу које се изводе уговорени радови, као и са техничким прописима и стандардима који се односе на поједине врсте радова, односно материјала, опреме и инсталација.
	Извођач радова о завршетку уговорених радова обавештава Наручиоца и стручни надзор, а дан завршетка радова уписује се у грађевински дневник.
	Примопредаја радова се врши комисијски најкасније у року од 15 (петнаест) дана од завршетка радова.
	Комисију за примопредају радова именоваће Наручилац, а обавезно је чине 3 (три) представника Наручиоца и 1 (један) представник стручног надзора, уз присуство Извођача радова.
	Комисија сачињава записник о примопредаји.
[bookmark: _Hlk15032322]	Извођач радова је дужан да приликом примопредаје преда Наручиоцу, пре техничког прегледа: пројекте изведених објеката (ПИО) у два примерка, израђене према Правилнику о садржини, начину и поступку израде и начину вршења контроле техничке документације према класи и намени објекта („Службени гласник РС“, број 96/2023); све одговарајуће атесте за уграђени материјал за радове према уговору и извештаје о испитивањима инсталација и опреме за радове према уговору.
	Грешке, односно недостатке које утврди Наручилац у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у разумно утврђеном року, Наручилац има право да те недостатке отклони преко другог лица на терет Извођача радова и може да наплати  банкарску гаранцију за испуњење уговорних обавеза.
	Евентуално уступање отклањања грешака другом лицу, Наручилац ће учинити по тржишним ценама и са пажњом доброг привредника. 
	Примопредају радова обезбедиће Наручилац у законски предвиђеном року. 
	Наручилац ће у моменту у примопредаје радова од стране Извођача радова примити на коришћење изведене радове.
Коначни обрачун
Члан 18.
Коначну количину и вредност изведених радова по Уговору утврђује Комисија за коначни обрачун на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.
Комисију за коначни обрачун именоваће Наручилац радова, а обавезно је чине 3 (три) представника Наручиоца и 1 (један) представник стручног надзора, уз присуство Извођача радова.
Комисија сачињава Записник о коначном обрачуну изведених радова.
Окончана ситуација за изведене радове испоставља се истовремено са Записником о примопредаји и Записником о коначном обрачуну изведених радова.

Раскид Уговора
Члан 19.
Уговор се може раскинути споразумно.
	Свака од уговорних страна има право на једнострани раскид овог уговора, под условом да друга страна и по протеку рока од 15 дана од дана пријема писмене опомене да не испуњава обавезе из овог уговора, не поступи по примедбама из исте опомене. 
Наручилац задржава право да једнострано раскине овај уговор уколико Извођач радова касни са извођењем радова дуже од 15 (петнаест) календарских дана.
Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора, као и ако Извођач радова не изводи радове у складу са пројектно-техничком документацијом или из неоправданих разлога прекине са извођењем радова.
Наручилац задржава право да једнострано раскине уговор у случају да Извођач није омогућио несметан приступ Грађевинском дневнику на захтев стручног надзора и Наручиоца.
Наручилац може једнострано раскинути уговор уколико Извођач ангажује лице као подизвођача које није наведено у понуди у уговору о јавној набавци, у складу са чланом 237. став 1. тачка 3. Закона.
Наручилац може једнострано раскинути уговор и у случају недостатка средстава за његову реализацију.
[bookmark: _Hlk94955990]Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.
Уговор се раскида писаном изјавом која садржи основ за раскид уговора и доставља се другој уговорној страни.
У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцу преда пројекат изведеног објекта као и преглед стварно изведених радова до дана раскида уговора, потписан од стране одговорног извођача радова и надзорног органа.
У случају да извођач не поступи у складу са претходним ставом овог члана уговора, сматраће се да Наручилац има судржавину на објекту, односно градилишту и овлашћен је да га, о трошку извођача, испразни од ствари које припадају извођачу и лица која је ангажовао извођач, те да на тај начин успостави искључиву државину.
Поступање описано у претходном ставу овог члана уговора, сматраће се договореним и прихваћеним од стране извођача, па уговорне стране сагласно констатују да у њему нема противправности, услед чега се, у том случају, извођач одриче од права на било који облик државинске заштите и накнаде штете, у односу на Наручиoца.

Измене уговора
Члан 20.
	Наручилац може, након закључења овог уговора, у складу са одредбама чл. 156-161 Закона да измени уговор без спровођења јавне набавке.
	Наручилац може дозволити продужетак рока за увођење Извођача у посао у случају када Наручилац из оправданог разлога није био у могућности да обезбеди стручни надзор, као и у другим оправданим случајевима.
	Наручилац ће дозволити продужетак рока за извођење радова, ако наступе околности на које извођач радова није могао да утиче, а које се односе на:
1. природне догађаје (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услове за извођење радова у земљи или води, који нису предвиђени техничком документациjом;
4. закашњење увођења Извођача радова у посао;
5. закашњење у испоруци опреме, ако опрему набавља наручилац или је испоручује лице које је наручилац одредио;
6. вишковe радова, у складу са чланом 15. овог уговора;
7. хитнe непредвиђенe радовe предвиђенe чланом 16. овог уговора;
8. додатнe радовe који су постали нeопходни, а који нису били укључени у првобитни уговор о јавној набавци, у случајуи на начин како је предвиђено чланом 157. Закона;
9. непредвиђене околности у складу са чланом 158. Закона;
10. друге објективни разлози за које Наручилац закључи да су оправдани;
11. случајеве више силе.

Извођач је дужан да одмах по уоченој потреби за извођењем додатних радова из члана 157. Закона, достави Наручиоцу и стручном надзору захтев за извођење додатних радова са Додатном понудом.
Стручни надзор проверава основаност потребе за извођењем додатних радова из претходног става овог члана уговора, врши контролу Додатне понуде, описа позиција и количина и доставља Наручиоцу своје мишљење.
По пријему мишљења стручног надзора Наручилац ће размотрити оправданост уговарања додатних радова и дати предлог за измену уговора у складу са чланом 157. Закона.  
Ако у току извођења радова наступе непредвиђене околности из члана 158. Закона, Наручилац  ће размотрити оправданост измене уговора, а уговор се сматра измењеним даном потписивања анекса.
У случају закључења анекса уговора којим се мења уговорена цена, извођач се обавезује да у року од 10 дана од дана потписивања анекса уговора, достави нову банкарску гаранцију за добро извршење посла у складу са новом вредношћу и под истим условима. 
Сходно члану 161. Закона, уговор о јавној набавци се може изменити ради промене подизвођача за део уговора који је првобитно био поверен подизвођачу, ради увођења једног или више нових подизвођача чији укупни део не сме бити већи од 30% уговорене цене без ПДВ или у случају преузимања извршења дела уговора који је првобитно био поверен подизвођачу.
У случају из претходног става овог члана уговора, Извођач доставља Наручиоцу захтев за измену уговора са доказима да за новог подизвођача не постоје основи искључења из члана 111. Закона.
Наручилац проверава основаност захтева за изменом уговора из претходног става овог члана, и у случају испуњености законских услова, са извођачем ће се закључити анекс уговора.
У случају измене уговора из чл. 157. и 158. Закона, Наручилац је дужан да обавештење о измени уговора пошаље на објављивање на Порталу јавних набавки у року од десет дана од дана измене уговора.
Изменом уговора, по било ком од наведених основа, не може се мењати целокупна природа уговора односно предмета јавне набавке. 

Члан 21.
У случају потребе извођења хитних непредвиђених радова из члана 16. овог уговора, поред продужења рока, наручилац ће дозволити и промену цене, до износа трошкова који су настали због извођења тих радова. 
У року од 3 дана од почетка извођења радова на позицијама хитних непредвиђених радова, Извођач је у обавези да достави Надзорном органу на сагласност Понуду са анализом цена за наведене позиције хитних непредвиђених радова.

Сходна примена других прописа
Члан 22.
[bookmark: _Hlk101103012]	На питања која овим уговором нису посебно утврђена, примењују се одговарајуће одредбе закона којим се уређује планирање и изградња, закона којим се уређују облигациони односи, Посебних узанси о грађењу и других позитивних прописа.


Саставни део уговора
Члан 23.
Прилози и саставни делови овог уговора су:
- техничка документација,
- понуда Извођача радова бр. _______________ од __________. године,
- образац о произвођачима материјала и опреме,
- динамика извођења радова.

Решавање спорова
Члан 24.
Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Београду.

Број примерака уговора
Члан 25.
Овај уговор сачињен је у 6 (шест) једнаких примерака, по 2 (два) за сваку уговорну страну и 2 (два) за Министарство.

Ступање на снагу
Члан 26.
[bookmark: _Hlk101103068]Овај уговор се сматра закљученим када га потпишу обе уговорне стране а ступа на снагу даном предаје Наручиоцу банкарске гаранције за испуњење уговорних обавеза од стране Извођача радова. 
					
	ЗА НАРУЧИОЦА 
	
	ЗА ИЗВОЂАЧА РАДОВА


	
	
	


			     
др Дражена Бабић, в.д. директора

